Laste pühapäevakool on koht, kus lapsed saavad juba maast-madalast õppida tundma Jumalat ja Tema Sõna. Kui tavakool  õpetab maailma tarkust, siis pühapäevakool jumalakartust ("Jumala kartus on tarkuse algus," Õp). Seda kõike lastele arusaadavas keeles ja vormis just pühapäevase jumalateenistuse ajal - siis, kui vanemad kuulavad "suurtejutlust". Selleks, et jõuda eri vanuses lasteni just neile arusaadaval moel, on kaks pühapäevakooli rühma: 2-6aastased ja 7-12 aastased. Tavaliselt on kummaski rühmas ligikaudu 15 last, kes tunnis koos õpetaja(te)ga ülistavad, palvetavad, õpivad mõne piibliloo ja kirjakoha. Kindlasti kuulub iga  tunni juurde ka parajalt mängu, põnevat meisterdamist ja suugi saab magusaks. Lõppeks ütles Jeesus: "Laske lapsed minu juurde tulla, ärge keelake neid, sest selliste päralt on Jumala riik!" Ja lapsed tulevad heal meelel, kohtumispaigaks pühapäevakool igal pühapäeval kell 11. Uue hooga juba sel sügisel.